John Charles McQuaid

**John Charles McQuaid** (1895–1973) var en irsk prelat og katolsk erkebiskop av Dublin.
## Liv og virke

### Prest

John Charles McQuaid sluttet seg til *Den hellige ånds kongregasjon* (spiritanerne) og ble ordinert til prest den 29. juni 1924. Han gikk på Det pavelige universitet Gregoriana i Roma, der han tok en doktorgrad i teologi.

I en artikkel fra 1998 i tidsskriftet *Studies* skrev Michael O'Carroll, en prest og medbroder av pater McQuaid, at Éamon de Valera var kommet inn i McQuaids liv rundt den tiden han ble rektor for *Blackrock College* i 1931. *«De Valera var en tidligere student med en utrolig tilknytning til høyskolen. Barna hans ble utdannet der, og han bodde i nærheten. Han og kona Sinéad kjente Dr. McQuaid, og et vennskap blomstret mellom dem. Som en fast gjest i huset ble hans råd til slutt søkt i et svært viktig foretak for de Valera, utarbeidelsen av en ny grunnlov for landet. År senere, da de Valera var rektor og vert for en rekke biskoper som hadde kommet til Blackrock College for hundreårsfeiringen [i 1960], uttalte han at de mest beundrede artiklene i grunnloven hadde blitt påvirket av Dr. McQuaid, som var erkebiskop av Dublin.»*>

Dette er en noe romantisert beretning som ikke nevner spenningene som oppsto mellom de to mennene på 1940-tallet og 1950-tallet, da McQuaid var blitt erkebiskop av Dublin og de Valera landets regjeringssjef. I 1952 klaget McQuaid til den apostoliske nuntius: *«Fra oppsummeringen av herr de Valeras politiske lederskap er det viktigste å bemerke seg, så vidt Kirken angår, en distanseringspolitikk. Denne politikken kommer til syne i unnlatelsen av å konsultere noen biskop [...]»*.

### Erkebiskop av Dublin
Den 6. november 1940 ble han utnevnt til erkebiskop av Dublin. Han ble ordinert til biskop den 27. desember samme år av erkebiskopen av Armagh, kardinal Joseph MacRory. Medkonsekrerende var biskopen av Ossory, Patrick Collier, og hjelpebiskopen i Dublin, Francis Joseph Wall.

Mellom 1962 og 1965 deltok John Charles McQuaid som konsilfader i alle fire sesjoner i Det andre Vatikankonsil. 

Han forble i embetet som erkebiskop frem til han gikk av med pensjon den 29. desember 1971.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Giovanni Carlo Boschi (1715–1788) *1760
* Kardinal Bartolomeo Pacca (1756–1844) *1786
* Pave Gregor XVI (1765–1846) *1831
* Kardinal Castruccio Castracane degli Antelminelli (1779–1852) *1844
* Kardinal Paul Cullen (1803–1878) *1850
* Erkebiskop Joseph Dixon (1806–1866) * 1852
* Erkebiskop Daniel McGettigan (1815–1887) *1856
* Kardinal Michael Logue (1840–1924) *1879
* Kardinal Joseph Mac Rory (1861–1945) *1915
* Erkebiskop *John Charles McQuaid* (1895–1973) *1940

## Referanser